La Unió Musical d'Alaquàs i l'Associació de Jubilats i Pensionistes recapten un total de 1600 euros per a la campanya Alaquàs Solidària
07/03/2016

# La Unió Musical d'Alaquàs i l'Associació de Jubilats i Pensionistes recapten un total de 1600 euros per a la campanya Alaquàs Solidària

*   07/03/2016
*   [Imprimir](#)
*   Compartir
*    https://www.alaquas.org/documento.asp?id\_do=15376

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15376%2F0&title=Ajuntament%20d%27Alaqu%C3%A0s.%20Premsa.La%20Uni%C3%B3%20Musical%20d%27Alaqu%C3%A0s%20i%20l%27Associaci%C3%B3%20de%20Jubilats%20i%20Pensionistes%20recapten%20un%20total%20de%201600%20euros%20per%20a%20la%20campanya%20Alaqu%C3%A0s%20Solid%C3%A0ria)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15376/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2016/2/15376/07032016lliurament_xec_1_Form_4.jpg)](https://www.alaquas.org/ficheros/documentos/2016/2/15376/07032016lliurament_xec_1_Form_10.jpg "<a href='https://www.alaquas.org/ficheros/documentos/2016/2/15376/07032016lliurament_xec_1_Form_10.jpg' target=_blank><i class='fa fa-external-link' aria-hidden='true'></i>.La Unió Musical d'Alaquàs i l'Associació de Jubilats i Pensionistes recapten un total de 1600 euros per a la campanya Alaquàs Solidària</a>")

Els diners es van recaptar el passat divendres 4 de març en el Concert Solidari organitzat per ajudar a les persones refugiades de Síria

Un gran èxit de participació. Aquest és el balanç del Concert Solidari celebrat el passat divendres 4 de març a l’Auditori Nou a càrrec de la Banda Simfònica de la Unió Musical d’Alaquàs. La Unió Musical d’Alaquàs i l’Associació de Jubilats i Pensionistes van aconseguir recaptar gràcies a la seua iniciativa un total de **1.600 euros** que es destinaran a la campanya Alaquàs Solidària.

L’acte es va iniciar amb l’agraïment públic per part del president de la Unió Musical d’Alaquàs, Lute Fernández, i la presidenta de l’Associació de Jubilats i Pensionistes d’Alaquàs, Paquita Márquez Moreno, que es van mostrar orgullosos de la iniciativa. Ambdós van lliurar al Regidor de l’Ajuntament i representant de la campanya Alaquàs Solidària, Toni Saura, un xec simbòlic amb els diners recaptats.

A continuació va tindre lloc el concert a càrrec de la Banda Simfònica de la Unió Musical d’Alaquàs que, sota la direcció d’Enric Parreño, va comptar també amb la veu de Julián Garrido.

L’objectiu d’aquesta iniciativa va estar el de recaptar fons per ajudar a les persones refugiades i conscienciar la ciutadania d’aquesta situació de crisi humanitària. Els fons recaptats es destinen a la campanya Alaquàs Solidària, encarregada de canalitzar les ajudes a través de les iniciatives sorgides.

Des de la seua posada en marxa, Alaquàs Solidària s’ha convertit en el millor fòrum per abordar des de la participació les qüestions relacionades amb la cooperació i la solidaritat a Alaquàs. Les associacions, entitats, col·lectius i persones de manera individual fan des d’aquesta plataforma una crida perquè el major nombre de veïns i veïnes participe activament i s’afegisca a aquesta iniciativa.

Per això, aquesta activitat forma part de les iniciatives organitzades per Alaquàs Solidària per tal de contribuir amb el conflicte siri. Des dels seus inicis, aquest fòrum ve treballant per tal de donar suport als refugiats i per tal de sensibilitzar la població de la importància de la seua ajuda i participació activa. Alaquàs Solidària té en marxa una campanya a través de la qual les persones interessades poden informar-se per tal de col·laborar a través d’allotjament, ajuda econòmica directa a través d’un compte bancari o suport personal o professional.

Per tal de col·laborar amb aquesta campanya, l’Ajuntament d’Alaquàs, en la pàgina web [www.alaquas.org](http://www.alaquas.org/), té habilitat  un formulari a través del qual les persones interessades poden especificar de quina manera ajudar.